Kangelaste prospekt
Kangelaste prospekt (vene keeles проспект Героев) on tänav Narvas Kerese ja Pähklimäe linnaosas ning Kalevi ja Pähklimäe linnaosa piiril. Tänava pikkus on umbes 1,45 km. Tänav algab Tallinna maanteelt, ristub Hariduse, Rakvere, Kivilinna, Pähklimäe tänavaga ja Kangelaste põiguga ning lõpeb Rahu tänavaga ristudes. Oletatavasti sai tänav nime Suures Isamaasõjas langenud Nõukogude Liidu kangelaste mälestuseks. 1927. aasta linnaplaanil on samas kohas 2. Roheline tänav. Praegu on tänaval korrusmajad ja kauplused. Aadressil Kangelaste prospekt 32 asub Narva Keeltelütseum.